NaiveNeuron/SloPal huggingface dataset:
Glváč, Martin, podpredseda NR SR (2019-09-20):
Ďakujem. S faktickou poznámkou nikto, končím možnosť prihlásiť sa a vyhlasujem rozpravu za skončenú. Pani navrhovateľka, asi záverečné slovo nie. Pán spravodajca? Nie. Prerušujem rokovanie o tomto bode programu. Nasleduje prvé čítanie poslancov Milana Krajniaka, Borisa Kollára, Petra Pčolinského a Adriany Pčolinskej na vydanie zákona, ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov. Návrh zákona má parlamentnú tlač 1634, návrh na jeho pridelenie na prerokovanie výborom je v rozhodnutí č. 1737. Dávam slovo poslancovi Krajniakovi. (Reakcia z pléna.) 1634 tlač. Pán poslanec Krajniak nie je prítomný, takže tak ako predchádzajúce zákony, tak isto ide ďalej tlač 1635. Pán poslanec Pčolinský, nemohli by ste? (Reakcia z pléna.) Nie? Pán poslanec Krajniak. Takže budeme pokračovať prvým čítaním o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 514/2003 Z. z. o zodpovednosti za škodu spôsobenú pri výkone verejnej moci a o zmene niektorých zákonov v znení neskorších predpisov . Návrh zákona je pod tlačou 1635, návrh na jeho pridelenie na prerokovanie výborom je v rozhodnutí č. 1738. Pán poslanec Pčolinský, uveďte návrh zákona.
Pellegrini, Peter, predseda NR SR (2015-10-21):
Poprosím o kľud v rokovacej sále.
Kollár, Boris, predseda NR SR (2021-11-30):
Je, prosím, všeobecný súhlas? (Reakcie z pléna.) Dávam o tom hlasovať. Prosím, prezentujme sa a hlasujeme. (Hlasovanie.) Prítomných 134 poslancov, za 79, proti 29, zdržalo sa 23, nehlasovali 3. Uvedený návrh sme schválili. Vážené pani poslankyne, vážení páni poslanci, pokračujeme v prerušenom rokovaní na základe záverov z dnešného poslaneckého grémia. V mene troch poslaneckých klubov za OĽANO, SME RODINA, SaS podávam návrh na pokračovanie rokovania 51. schôdze tak, ako máte rozdané v laviciach s tým, že zajtra sa hlasovanie o 11. hodine neuskutoční, teda hlasovať sa bude zajtra len o 17. hodine. Prosím, o tomto návrhu dávam hlasovať. Prosím, prezentujme sa a hlasujeme. (Hlasovanie.) Prítomných 136 poslancov, za 113, proti 11, zdržalo sa 12. Konštatujem, že sme tento návrh schválili. Pristúpime k hlasovaniu v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 140/2014 Z. z. o nadobúdaní vlastníctva poľno-hospodárskeho pozemku, tlač 765, bod 51 schváleného programu. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Filipovi Kuffovi, aby hlasovanie uviedol. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 140/2014 Z. z. o nadobúdaní vlastníctva poľnohospodárskeho pozemku a o zmene a doplnení niektorých zákonov v znení neskorších predpisov , tlač 765.)
Mojš, Milan, poslanec NR SR (2019-09-10):
Ďakujem. Hlasovať budeme o 17.00 hod. dneska.
Paška, Pavol, predseda NR SR (2012-05-16):
Vážené kolegyne, vážení kolegovia, budeme hlasovať o ostatných dvoch prerokovaných bodoch z programu 2. schôdze Národnej rady. Poprosím teraz pána poslanca Róberta Madeja, pán poslanec, aby uviedol hlasovanie v prvom čítaní o návrhu pánov poslancov Richarda Sulíka, Juraja Miškova, Ľubomíra Galka a Daniela Krajcera na vydanie ústavného zákona, ktorým sa mení a dopĺňa Ústava Slovenskej republiky (tlač 31). (Hlasovanie o návrhu poslancov Národnej rady Slovenskej republiky Richarda Sulíka, Juraja Miškova, Ľubomíra Galka a Daniela Krajcera na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 31.)
Petrák, Ľubomír, poslanec NR SR (2010-07-08):
Sľubujem. (Potlesk.)
Laššáková, Jana, podpredsedníčka NR SR (2012-05-09):
Na vystúpenie pána poslanca Hudackého dvaja páni poslanci s faktickými poznámkami. Končím možnosť prihlásiť sa s faktickými pripomienkami, s faktickými poznámkami. Pán poslanec Géci, nech sa páči.
Bugár, Béla, podpredseda NR SR (2019-12-05):
Teraz otváram možnosť sa prihlásiť ústne do rozpravy. Konštatujem, že dvaja. Končím možnosť sa prihlásiť ústne do rozpravy. Pán Baránik, ja som vás zaregistroval, takže nech sa páči, ako prvý vystúpite. A potom pán poslanec Dostál.
Danko, Andrej, podpredseda NR SR (2023-12-14):
Pani ministerka je v sále, môžme pokračovať. (Reakcie z pléna.) Poprosiť o tieto veci a bral som to ľudsky, že to rešpektuje opozícia. Prosím, pán poslanec Prostredník... Pán poslanec Dej, nech sa páči, pokračujeme v rozprave.
Paška, Pavol, predseda NR SR (2012-05-03):
Vážené pani poslankyne, vážení páni poslanci, poprosím vás o zaujatie svojich miest v rokovacej sále, budeme po prerušení pokračovať v rokovaní o návrhu programového vyhlásenia vlády. Otváram druhý rokovací deň 2. schôdze Národnej rady Slovenskej republiky. O ospravedlnenie na dnešnom rokovacom dni požiadal pán poslanec Richard Sulík. Tak ako som uviedol, budeme pokračovať v prerušenom rokovaní o Programovom vyhlásení vlády Slovenskej republiky a žiadosti vlády o vyslovenie dôvery , je to tlač 37, ktorú včera predniesol pán predseda vlády Slovenskej republiky Robert Fico. K zneniu programového vyhlásenia vlády rokovali výbory, ktorým bolo programové vyhlásenie vlády pridelené, za účasti príslušných členov vlády Slovenskej republiky. Správa o prerokovaní programového vyhlásenia je pod tlačou 37a vrátane návrhu uznesenia Národnej rady. Pán premiér už zaujal svoje miesto, ktoré je určené pre navrhovateľa. Súčasne vás poprosím, pán predseda, aby ste v prípade, že nebudete prítomný na rokovaní, určili ako navrhovateľa niekoho, niektorého z členov vlády. Teraz poprosím predsedu gestorského Výboru Národnej rady Slovenskej republiky pre financie a rozpočet pána poslanca Daniela Duchoňa, aby informoval Národnú radu o výsledku prerokovania programového vyhlásenia vo výboroch a v gestorskom výbore.
Kollár, Boris, predseda NR SR (2022-11-09):
S ďalšou faktickou pani poslankyňa Kozelová.
Figeľ, Ján, podpredseda NR SR (2014-11-10):
Nech sa páči, Ján Mičovský.
Figeľ, Ján, podpredseda NR SR (2013-03-12):
Ďakujem pekne. Na vystúpenie pána poslanca sú dve faktické poznámky. Končím možnosť. Nech sa páči s prvou Alojz Přidal.
P. Hrušovský, podpredseda NR SR: (2002-02-07):
M. Mesiarik, poslanec: Chcem sa poďakovať, pán premiér, za odpoveď. Podvodníci je možno silné slovo, ale keď to berieme z pohľadu občanov, ktorí sú postihnutí, sčasti aj svojou vlastnou vinou, tak je to skutočne tak. Vzhľadom na to, že zajtra alebo na tejto schôdzi Národnej rady máme bod zaradený, ja by som nedával ďalšie otázky, budeme sa tomu venovať potom.
B. Bugár, podpredseda NR SR: (2004-03-11):
(Hlasovanie.) Prítomných 137, proti 88, hlasovania sa zdržalo 49. Konštatujem, že tieto body zo spoločnej správy sme neschválili. R. Vavrík, poslanec: Pán podpredseda, prosím, teraz budeme hlasovať o bodoch, pri ktorých pani kolegyňa Laššáková poprosila, aby sme ich vyňali na osobitné hlasovanie, čiže o bodoch 33, 34, 35. Ja si myslím, že tie body navzájom súvisia, a preto pani poslankyňa, žiadam, aby sme o týchto bodoch hlasovali spoločne. (Reakcia z pléna.) Odporúčanie gestorského výboru je neschváliť ich.
M. Číž, podpredseda NR SR: (2008-02-05):
Požiadal ma ešte o krátke vystúpenie v zmysle príslušného paragrafu zákona o rokovacom poriadku minister s reakciou na prejav pána poslanca Freša. Máte slovo, pán minister.
Grendel, Gábor, podpredseda NR SR (2020-04-29):
S ďalšou faktickou poznámkou pán poslanec Faič.
Mizík, Stanislav, poslanec NR SR (2022-02-11):
Ďakujem, Andrej, za tvoju rozpravu. Triedenie odpadu je nevyhnutnou podmienkou tohoto storočia. Je nevyhnutnou podmienkou, jednou z mnohých nevyhnutných podmienok udržania normálneho životného prostredia. Ďakujem za tento návrh zákona.
D. Čaplovič, podpredseda vlády SR: (2009-04-16):
Tu je stanovisko, ktoré nám bolo zaslané 3. 2: „Na základe preštudovaného návrhu novely predmetného zákona konštatujeme, že tento návrh v zásade zohľadňuje práva rusínskej národnostnej menšiny, ktoré zakotvuje aj Ústava Slovenskej republiky. Navrhované zmeny nie sú v rozpore s Európskou chartou regionálnych a menšinových jazykov, ku ktorej sa prihlásila aj Slovenská republika. Verím, že v ďalšom schvaľovacom legislatívnom procese nedôjde v jeho znení k takým zmenám, ktoré by mohli spôsobiť narušenie doterajšieho stavu v neprospech národnostných menšín, teda aj rusínskej národnostnej menšiny.“ (To bolo 3. 2. na už upravený návrh.) Podpísaný Ivan Bandurič, člen Rady vlády pre národnostné menšiny a etnické skupiny, ktorý tam bol aj za Pála Csákyho, členom rady a to je stanovisko rusínskej národnostnej menšiny. A také dostávame aj od rómskej a od ďalších. Tak naozaj, vážený pán kolega, pán predseda výboru László Nagy a pán Berényi, hľadajme skutočne, nestavajme sa tak a priori rigidne voči tomuto návrhu, lebo ten návrh naozaj bude slúžiť všetkým národnostným menšinám. A na Slovensku žije 11 národnostných menšín a jedna etnická skupina a to musíme akceptovať, a to vždy pripomínam na každom zasadnutí, či s Leonardom Orbánom s komisárom pre multijazyčnosť, či s pánom Hammambergom, či konkrétne s pánom Vollebeakom, s ktorým som nedávno rokoval. A všade v podstate akceptujú náš prístup. A musím zopakovať to, čo mi povedali zástupcovia nielen karpatských Nemcov – menšiny, ale priamo zástupcovia z Nemecka, ktorí povedali a priamo to bol predseda bavorskej vlády, ktorý povedal, že Slovenská republika, opakujem, toto je v záznamoch: robí dôslednú, perfektnú politiku v oblasti národnostných menšín, vrátane vzťahu aj ku karpatským Nemcom, ktorí žijú na našom území. Vieme o tom, že nejaký problém sa deje vo vzťahu k maďarskej menšine, že majú problémy v Maďarsku, ale to je už obvyklé v strednej Európe. Ďakujem vám veľmi pekne.
B. Bugár, podpredseda NR SR: (2005-09-23):
Prosím teraz spoločného spravodajcu, predsedu výboru pre životné prostredie a ochranu prírody, poslanca Mikuláša Juščíka, aby informoval Národnú radu o výsledku rokovania výborov o tomto materiáli. M. Juščík, poslanec: Ďakujem. Pán predsedajúci, vážené kolegyne, vážení kolegovia, vážení ministri, dovoľte, aby som vás na základe poverenia Výboru Národnej rady pre životné prostredie a ochranu prírody ako gestorského výboru pri prerokovaní návrhu na vyslovenie súhlasu Národnej rady Slovenskej republiky s pristúpením Slovenskej republiky k Dohovoru EHK OSN o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia (Aarhuský dohovor), ktorý je pod tlačou 1206, informoval o výsledku rokovania výborov Národnej rady Slovenskej republiky k uvedenému návrhu a stanoviskách gestorského výboru obsiahnutých v spoločnej správe (tlač 1206a). Spoločná správa výborov Národnej rady Slovenskej republiky bola schválená uznesením gestorského výboru, Výboru Národnej rady pre životné prostredie a ochranu prírody č. 246 dňa 12. septembra 2005. Návrh na vyslovenie súhlasu Národnej rady Slovenskej republiky s pristúpením Slovenskej republiky k Dohovoru EHK OSN o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia (Aarhuský dohovor), ktorý je pod tlačou 1206, pridelil predseda Národnej rady Slovenskej republiky svojím rozhodnutím z 20. júna 2005 na prerokovanie Ústavnoprávnemu výboru Národnej rady Slovenskej republiky, Zahraničnému výboru Národnej rady Slovenskej republiky a Výboru Národnej rady Slovenskej republiky pre životné prostredie a ochranu prírody. Súčasne určil ako gestorský výbor na prerokovanie tohto návrhu Výbor Národnej rady Slovenskej republiky pre životné prostredie a ochranu prírody. Uvedené výbory prerokovali uvedený materiál v určenom termíne. Ústavnoprávny výbor Národnej rady Slovenskej republiky, Zahraničný výbor Národnej rady Slovenskej republiky a Výbor Národnej rady Slovenskej republiky pre životné prostredie a ochranu prírody odporúčajú Národnej rade Slovenskej republiky podľa čl. 86 písm. d) Ústavy Slovenskej republiky 1. vysloviť súhlas s pristúpením Slovenskej republiky k Dohovoru EHK OSN o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia (Aarhuský dohovor), 2. rozhodnúť, že Dohovor je medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi. Výbor Národnej rady Slovenskej republiky pre životné prostredie a ochranu prírody v súlade s § 88 ods. 2 zákona č. 350/1996 Z. z. o rokovacom poriadku Národnej rady Slovenskej republiky ako gestorský výbor odporučil Národnej rade Slovenskej republiky vysloviť s týmto pristúpením súhlas. Ďakujem. Prosím, pán predsedajúci, otvorte rozpravu.
Kuffa, Štefan, poslanec NR SR (2022-09-28):
Ďakujem pekne, pán predseda. Vy ste tuná neboli, keď váš kolega Juro Blanár tu bol a pánu Sulíkovi sme predĺžili v rámci rozpravy z 30 minút na 40 (súhlasná reakcia predsedajúceho) minút, tak ja mám procedurálny návrh, keďže on využil tú možnosť 10 minút navyše ako rozprávať, aby my, ktorí máme ako záujem, poslanci Národnej rady, aby sme mohli ďalšími dvoma minútami reagovať na tých ďalších 10 minút, ktoré tuná dal, pretože pán Sulík ušiel z ministerstva hospodárstva pred problémami, ktoré tuná zanechal, v totálnom kolapse celú Slovenskú republiku, rodiny tuná kolabujú, celé hospodárstvo, podniky, ľudia tuná frflú, teraz sa tuná bude tváriť, jaký on je spasiteľ Slovenskej republiky. A keď on mohol desať minút navyše reagovať, aby my sme mohli zase ďalšími faktickými poznámkami reagovať na tú navýšenú rozpravu, ktorú tuná... (Prerušenie vystúpenia predsedajúcim.)
Hort, Milan, podpredseda NR SR (2010-09-08):
Ďakujem pekne, pán spravodajca. Otváram rozpravu. Konštatujem, že do rozpravy sa písomne prihlásil jeden poslanec, a to pán poslanec Ondrej Matej z poslaneckého klubu SDKÚ – DS. Tak mu týmto dávam slovo. Po jeho vystúpení bude možnosť prihlásiť sa do rozpravy ústne. Nech sa páči.
K. Sárközy, poslankyňa: (2008-02-14):
A ešte citujem to, čo povedal aj doslovný citát, sami hovorili tí sporitelia, že si sporia na vlastných účtoch a sú to ich vlastné peniaze. Veď zákon č. 43 hovorí o tom, že sú to vlastne peniaze tých ľudí. Pani ministerka, keď som klamala, tak ja som citovala ten zákon, ktorý ste vy podpísali. Takže by som bola rada, je to tu, ten zákon, ja vám to môžem dať, je to na internete ešte aj teraz. Môžete kývať hlavou, ale ja pred vás vystupujem už len s dokumentmi. A druhá vec, to bolo to isté, čo som povedala o pánovi riaditeľovi Bernátkovi. Citujem z jeho životopisu: „Od polovice roku 2001 do roku 2003 bol riaditeľom koordinačnej jednotky projektu Svetovej banky.“ Tak buď si stojíte za tým, čo dávate na papier a čo podpisujete, § 123f, alebo potom neviem, kto z nás klame. Ďakujem pekne.
M. Číž, podpredseda NR SR: (2006-10-17):
Vážené kolegyne, kolegovia, otváram všeobecnú rozpravu. Chcem vám oznámiť, že som nedostal žiadnu písomnú prihlášku. Takže najprv požiadal v zmysle § 27 ods. 8 rokovacieho poriadku o slovo spravodajca. Nech sa páči.
Bugár, Béla, podpredseda NR SR (2016-11-29):
Prezentujme sa a hlasujme. (Hlasovanie.) Prítomných 143 poslancov, proti 78, zdržalo sa 65 poslancov. Konštatujem, že body 7, 8 a 51 zo spoločnej správy neboli schválené. Nech sa páči.
Laššáková, Jana, podpredsedníčka NR SR (2012-06-27):
Pán poslanec Mičovský, nech sa páči.
P. Pavlis, poslanec: (2007-10-25):
Najskôr však budeme hlasovať o bodoch spoločnej správy. Pán predseda, dajte hlasovať o bodoch spoločnej správy 1 až 19 spoločne s odporúčaním schváliť.
Danko, Andrej, predseda NR SR (2020-02-25):
Dobre, zaujmite svoje miesta, páni poslanci a panie poslankyne. Nech sa páči, pán poslanec.
Baránik, Alojz, poslanec NR SR (2023-02-02):
Ja si myslím, že je len taktizovanie zo strany tých, ktorí sa majú dôvod obávať, že by mohli byť postihnutí predmetným trestom, tvrdiť, že by sme mali počkať na rozhodnutie Ústavného súdu. Naopak, my sme jediný zákonodarný orgán a mali by sme si plniť našu povinnosť a v prípade, že si ju aj v tomto prípade splníme, tak potom uľahčíme aj tak preťaženému Ústavnému súdu v tom, že nebude musieť o tejto veci rozhodovať.
Paška, Pavol, predseda NR SR (2012-10-24):
Poprosím vás, technici, pán Poliačik, dajte pánovi poslancovi ešte jednu minútu, aby mohol povedať svoj názor.
Kazda, Radovan, poslanec NR SR (2021-07-01):
Ešte nie? Už áno?... (Prerušenie vystúpenia predsedajúcim.)
M. Číž, podpredseda NR SR: (2007-03-23):
(Hlasovanie.) Prítomných 132 poslancov, za návrh 126 poslancov, zdržalo sa 6 poslancov. Konštatujem, že návrh spravodajcu sme schválili. Pristúpime k tretiemu čítaniu o tomto návrhu zákona. Otváram rozpravu v rámci tretieho čítania. Pýtam sa, či niekto z poslancov chce dať návrhy v zmysle § 85 zákona o rokovacom poriadku? Keďže nie, vyhlasujem rozpravu za skončenú. Pán spravodajca.
P. Hrušovský, predseda NR SR: (2003-04-09):
(Hlasovanie.) Prítomných je 88 poslancov, za návrh 86, proti 2. Konštatujem, že návrh sme schválili. Prosím, ďalší návrh. K. Mitrík, poslanec: Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie výborom - Ústavnoprávnemu výboru Národnej rady, Výboru Národnej rady pre financie, rozpočet a menu, výboru pre verejnú správu a Výboru Národnej rady Slovenskej republiky pre obranu a bezpečnosť. Ďalej, aby týmto hlasovaním za gestorský výbor určila Výbor Národnej rady Slovenskej republiky pre verejnú správu a určila lehoty na prerokovanie návrhu zákona výborom do 30 dní a gestorskému výboru do 31 dní od jeho prerokovania v prvom čítaní na schôdzi Národnej rady Slovenskej republiky.
Danko, Andrej, podpredseda NR SR (2024-01-26):
S reakciou na vystúpenie pána... (Reakcia z pléna.) Prosím? (Reakcia z pléna.) Ale áno, ale keď dokončíte prejav, tak netreba potom ešte kričať. (Reakcia z pléna.) Som spravodlivý. To ma ničí v živote, práve tá moja spravodlivosť. (Reakcia z pléna.) Pán poslanec Susko.
Grendel, Gábor, podpredseda NR SR (2020-11-26):
Pán poslanec bol jediný ústne prihlásený do rozpravy. Vyhlasujem rozpravu za skončenú. Chce zaujať stanovisko pán navrhovateľ? Nie. Pán spravodajca? Takisto nie. Prerušujem rokovanie o tomto bode programu. Vraciame sa k prerušenej rozprave v prvom čítaní o návrhu poslancov Mariana Kotlebu, Jozefa Šimka, Rastislava Schlosára a Magdalény Sulanovej na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov. V rozprave by mal vystúpiť pán predkladateľ. Nech sa páči, pán Šimko. (Pokračovanie rokovania o návrhu poslancov Národnej rady Slovenskej republiky Mariana Kotlebu, Jozefa Šimka, Rastislava Schlosára a Magdalény Sulanovej na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov , tlač 254.)
Laurenčík, Milan, podpredseda NR SR (2021-09-22):
Ďakujem. Na vaše vystúpenie evidujem štyri faktické poznámky. Končím možnosť prihlásiť sa. Ako prvá vystúpi pani poslankyňa Magdaléna Sulanová. Nech sa páči.
Pčolinský, Peter, poslanec NR SR (2016-04-21):
Ďakujem. Mne sa veľmi páčil váš príhovor, pán kolega Dostál, najmä časť, kde ste nám osviežili minulosť a citovali vyjadrenia Roberta Fica, ktorý SMER označoval za neštandardnú stranu vo svojich začiatkoch, a to na margo toho, že viacerí politici vrátane pána predsedu Danka označujú hnutie SME RODINA ako neštandardné, resp. zaradzujú, čiže pre mňa to bolo veľmi príjemné osvieženie do minulosti. A dúfam, že v zmysle volebných výsledkov minulých volieb dopadneme tiež tak neštandardne ako SMER v roku 2012. Ďakujem.
P. Paška, predseda NR SR: (2009-12-01):
(Hlasovanie.) 139 prítomných, 82 za, 52 sa zdržalo, 5 nehlasovali. Schválili sme návrh novely zákona č. 275/2006 Z. z. o informačných systémoch verejnej správy . Pán poslanec Lukša uvedie v druhom čítaní hlasovanie o vládnom návrhu zákona o správe daní. Je to tlač 1254.
Paška, Pavol, predseda NR SR (2014-09-09):
Ďakujem, pán poslanec. Keď dovolíte, dámy a páni, ja navrhnem, aj ja, iné riešenie, na ktoré sme zvyknutí. Navrhujem, aby, keďže viem, je takýto bod predmetom rokovania zahraničného výboru, tak ako pred tým, keď začal konflikt na Ukrajine, sme prijímali spoločné uznesenie, aby sme najprv prerokovali túto problematiku v zahraničnom výbore, aby z rokovania zahraničného výboru, pokiaľ je možné a ako sme to urobili aj v predchádzajúcom období, vyšiel návrh dokumentu alebo uznesenia, o ktorom potom budeme rokovať. Nehovoriac o tom, že je Ukrajina svojím spôsobom súčasťou programu 37. schôdze, pretože je zaradený bod súhlas so zmluvou, asociačnou dohodou, je to bod č. 39. Takže tejto téme sa tak či tak nevyhneme ani vyhnúť nechceme, ale považoval by som, pán poslanec Frešo, za korektnejšie a oveľa efektívnejšie, aby tak ako v predchádzajúcom období zahraničný výbor ako gestor tejto agendy spoločne pripravil návrh materiálu, ktorý potom zaradíme do programu. Nehovoriac aj o tom, že chcem vás aj požiadať, viete veľmi dobre, že pán minister zahraničných vecí je dnes aj v súvislosti so situáciou na Ukrajine extrémne vyťažený. Aj body, ktoré má na 37. schôdzi, okrem iného aj asociačnú dohodu z Ukrajiny a Európskej únie, má žiadal zaradiť na presný termín, keďže sú naozaj ministri aj iní členovia vlády, aj v súvislosti s problematikou ukrajinsko-ruského problému dosť vyťažení. Takže ešte raz opakujem ako svoj protinávrh, zahraničný výbor prerokuje túto tému. Myslím, že je aj súčasťou, pán predseda mi potvrdí, že má, pripraví návrh materiálu tak, ako sme to robili a tento potom pokúsime sa združiť aj pri rozprave o asociačnej dohode, aj aby sme mali východisko pre rozpravu za účasti ministra zahraničných vecí. Je to môj návrh, o ktorom dám potom hlasovať. Pán poslanec Huba.
Blanár, Juraj, podpredseda NR SR (2020-12-08):
Ďakujem. Pán poslanec Taraba bude reagovať na faktickú poznámku, nech sa páči.
Zmajkovičová, Renáta, podpredsedníčka NR SR (2013-03-26):
Ďakujem, pán podpredseda. Pán spravodajca, chcete zaujať stanovisko k rozprave? (Reakcia spravodajcu.) Nie. Ďakujem pekne. Prerušujem rokovanie o tomto bode programu. Pristúpime k prvému čítaniu o návrhu poslancov Národnej rady Slovenskej republiky Daniela Lipšica a Jany Žitňanskej na vydanie zákona o ochrane osôb pri odhaľovaní trestnej činnosti súvisiacej s trestnými činmi korupcie a inými vybranými trestnými činmi a o zmene a doplnení niektorých zákonov . Návrh zákona má parlamentnú tlač 417, návrh na jeho pridelenie na prerokovanie výborom je v rozhodnutí č. 398. Dávam slovo poslankyni Jane Žitňanskej, aby návrh zákona uviedla.
Glváč, Martin, podpredseda NR SR (2019-03-28):
Ďakujem. Pán poslanec, chcete položiť doplňujúcu otázku? Nie je tomu tak. Druhá otázka súvisí a možno pán premiér bude chcieť pokračovať. Je od pána poslanca Nemkyho, ktorý je v sále a znie: „Vážený pán predseda, ako hodnotíte prebiehajúci brexit?“ Takže môžte doplniť.
Laššáková, Jana, podpredsedníčka NR SR (2013-11-29):
Na vystúpenie pána poslanca s faktickou poznámkou pán poslanec Martvoň a Zsolt Simon. Končím možnosť prihlásiť sa s faktickými poznámkami. Chcem vás poprosiť páni poslanci, keďže je už štrnásta hodina a mali by sme prerušiť rokovanie a budeme pokračovať v utorok, dávam návrh, aby sme tento bod ukončili, aby ešte pán minister vystúpil so záverečným slovom a budeme v utorok pokračovať o 9.00 hodine vládnym návrhom zákona o azyle, bodom č. 27 a nasledujúcich, tak ako sme si to odsúhlasili pri zmene programu. Je všeobecný súhlas na takýto postup? (Reakcie z pléna.) Áno. Ďakujem pekne. Nech sa páči pán poslanec Martvoň.
Grendel, Gábor, podpredseda NR SR (2021-02-25):
S faktickou poznámkou pán poslanec Blaha.
Zmajkovičová, Renáta, podpredsedníčka NR SR (2014-10-30):
Pani poslankyňa Nicholsonová.
Hrnko, Anton, poslanec NR SR (2019-05-09):
Takže ďakujem vám, vážení páni poslanci. Samozrejme, môžete povedať na môj prejav, čo chcete, ako chcete, tento zákon je potrebný, pretože nie je, teda pôvodná pravda je, že vyplynul z toho, akým spôsobom naložila, Slovenský hokejový zväz naložil so slovenskou štátnou symbolikou, ale základným úmyslom je prijať zákon, ktorý by štátnu symboliku umožnil používať v digitálnej ére, v digitálnej dobe, a to je vlastne návrh, ktorý odporučím, aby bol v pléne prijatý znova. Ďakujem.
P. Hrušovský, predseda NR SR: (2005-02-08):
(Hlasovanie.) 139 prítomných, 73 za návrh, 18 proti, 48 sa zdržalo. Návrh sme schválili. Nech sa páči. M. Abelovský, poslanec: No a posledná v rozprave vystúpila pani poslankyňa Mušková. Dajte hlasovať o jej návrhu.
Kollár, Boris, predseda NR SR (2022-10-04):
Prosím, prezentujme sa a hlasujeme. (Hlasovanie.) Prítomných 139 poslancov, za 98, proti 2, zdržalo sa 36, nehlasovali 3. Pristúpime k hlasovaniu, teda, konštatujem, že Národná rada sa uzniesla, že tento návrh zákona prerokuje v druhom čítaní . Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím pani poslankyňu Vorobelovú, aby uviedla hlasovanie.
M. Číž, podpredseda NR SR: (2009-06-16):
Vážené kolegyne, kolegovia, blíži sa čas, ktorý bol určený na dnešné rokovanie. Ďalší bod už rokovať nebudeme. Ďakujem vám veľmi pekne za účasť, pokračujeme zajtra o 9.00 hodine vládnym návrhom zákona o opatreniach na zmiernenie vplyvov globálnej finančnej krízy na bankový sektor a o zmene a doplnení niektorých zákonov (tlač 1133). Takže príjemný večer. (Prerušenie rokovania o 19.02 hodine.)
Sloboda, Vladimír, poslanec NR SR (2017-05-19):
Ďakujem. Možno len doplniť pani kolegynku na tému sily kontroly NKÚ, keď pri tom množstve zistení, ktoré malo NKÚ, bolo až päť oznámení Úradu verejného obstarávania pre podozrenie z porušení zákona verejného obstarávania. Z tých všetkých zistení, ktoré NKÚ malo, bolo poslaných až päť oznámení. Ku zvyšku aj priamo v správe NKÚ konštatuje, že to nebolo až také závažné porušenie zákona, aby to oznámenie podávali. A, mimochodom, už len keď to doplním, ale každý to má hneď na prvej strane skonštatované, takže naozaj musím povedať, že tá správa je dobre napísaná, len ten obsah potom my si musíme zanalyzovať. Okrem tých 5 oznámení bolo podaných až 13 trestných oznámení a 2 ďalšie oznámenia netrestné a 9 porušení finančnej disciplíny. To pri takom množstve zistení je až neuveriteľné, že ich bolo iba tak málo.
Hus, Igor, poslanec NR SR (2022-03-30):
Vážený pán predseda, dovoľte, aby som ako určený spravodajca predniesol túto správu o výsledku prerokovania návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Romanovi Mikulcovi, poverenému riadením Ministerstva vnútra Slovenskej republiky, tlač 962, vo výboroch Národnej rady Slovenskej republiky. Predseda Národnej rady pridelil návrh skupiny poslancov na vyslovenie nedôvery členovi vlády Slovenskej republiky Romanovi Mikulcovi na prerokovanie všetkým výborom okrem mandátového a imunitného výboru, výboru pre nezlučiteľnosť funkcií, výboru pre európske záležitosti, osobitného kontrolného výboru na kontrolu činnosti Národného bezpečnostného úradu, osobitného kontrolného výboru na kontrolu činnosti Slovenskej informačnej služby, osobitného kontrolného výboru na kontrolu činnosti Vojenského spravodajstva a Výboru Národnej rady Slovenskej republiky na preskúmavanie rozhodnutí Národného bezpečnostného úradu do určeného termínu konania schôdze Národnej rady. Zároveň určil, aby výbor pre obranu a bezpečnosť ako gestorský výbor pripravil na schôdzu Národnej rady správu o výsledku prerokovania uvedeného návrhu vo výboroch. Predložený návrh prerokovali: 25. marca 2022 ústavnoprávny výbor, Výbor Národnej rady Slovenskej republiky pre hospodárske záležitosti, výbor pre pôdohospodárstvo a životné prostredie, výbor pre verejnú správu a regionálny rozvoj. 30. marca 2022 výbor pre vzdelávanie, mládež, vedu a šport, výbor pre obranu a bezpečnosť. Uvedené výbory neprijali uznesenie z dôvodu, že predložený návrh uznesenia nezískal potrebný súhlas nadpolovičnej väčšiny všetkých poslancov. Zahraničný výbor, výbor pre ľudské práva a národnostné menšiny, výbor pre financie a rozpočet, výbor pre kultúru a médiá, výbor zdravotníctvo a výbor pre sociálne veci o predmetnom návrhu nerokovali, pretože neboli uznášaniaschopní. Správu o výsledku prerokovania návrhu skupiny poslancov prerokoval výbor pre obranu a bezpečnosť na 68. schôdzi 30. marca 2022. Podpredseda výboru pre obranu a bezpečnosť Peter Pčolinský, poverený riadením výboru predsedom výboru, ma poveril, aby som na schôdzi Národnej rady informoval o výsledku prerokovania návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Romanovi Mikulcovi, poverenému riadením Ministerstva vnútra Slovenskej republiky a poslancov Marcela Mihalika, Jána Benčíka a Annu Zemanovú, aby plnili úlohu spravodajcov spoločne so mnou. Ďakujem, skončil som, otvorte rozpravu, prosím.
P. Paška, predseda NR SR: (2007-05-09):
zákone z 23. marca 2007 o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov, vrátenom prezidentom Slovenskej republiky na opätovné prerokovanie . Je to materiál tlač pod č. 264. Pán Pelegrini, pán poslanec, nech sa páči, informujte nás o prerokovaní vráteného zákona vo výboroch.
Figeľ, Ján, podpredseda NR SR (2013-09-10):
Ďakujem pekne. Na vystúpenie pána Gábora Gála je jedna faktická poznámka. Nech sa páči, Jozef Viskupič.
Blanár, Juraj, podpredseda NR SR (2022-09-20):
Pán poslanec Cmorej, môžete reagovať na faktické poznámky.
V. Veteška, podpredseda NR SR: (2004-09-22):
Ako ďalší v rozprave vystúpi pán poslanec Muňko.
Bugár, Béla, podpredseda NR SR (2011-07-12):
Prezentujme sa a hlasujme o návrhu skrátiť lehotu na prerokovanie tohto pozmeňujúceho návrhu teraz. (Hlasovanie.) Prítomných 140 poslancov, za 76, proti 1, 63 poslancov sa zdržalo hlasovania. Konštatujem, že sme skrátili lehotu. Nech sa páči.
Laššáková, Jana, podpredsedníčka NR SR (2013-06-19):
Ďakujem, pán minister a podpredseda vlády. Žiada si záverečné slovo spoločný spravodajca? Nie. Prerušujem rokovanie o tomto bode programu. A nasleduje druhé čítanie o zákone zo 16. mája 2013, ktorým sa mení a dopĺňa zákon č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov a o zmene a doplnení niektorých zákonov, vrátenom prezidentom Slovenskej republiky na opätovné prerokovanie Národnou radou . Materiál má parlamentnú tlač 587. Teraz dávam slovo spoločnému spravodajcovi z výboru pre verejnú správu a regionálny rozvoj poslancovi Stanislavovi Kubánkovi a prosím ho, aby informoval Národnú radu o výsledku prerokovania vráteného zákona vo výboroch. Nech sa páči, pán spravodajca, máte slovo.
Matej, Ondrej, poslanec NR SR (2010-12-16):
Ďakujem pekne za slovo, pán predsedajúci. Pán minister, vítam vaše rozhodnutie, vítam rozhodnutie vlády o zastavení aj tretieho balíka PPP, a preto, lebo som asi v tejto sále možno jediný, ktorý od roku 2009 verejne aj na odborných fórach som hovoril, že takáto masívna výstavba formou PPP je zlé rozhodnutie a treba čerpať eurofondy. Som rád, že po viac ako dvoch rokoch bezmála došlo na moje slová, a verím tomu, že sa urobí všetko pre to, aby sa eurofondy čerpali v plnej miere a so všetkými možnosťami, ktoré nám referenčný rámec umožňuje. A druhá poznámka. Pán minister, vítam vaše rozhodnutie, že v marci predložíte plán výstavby všetkých úsekov. Chcem vás z tohto miesta poprosiť, že diaľnica nekončí pred Prešovom, lebo stále len počúvam o tom, že po Prešov, po Prešov, ako keby sa zabudlo, že diaľnica D1 pokračuje aj okolo Prešova do Košíc a že aj za Prešovom žijú občania Slovenskej republiky, tak vás chcem poprosiť, aby ste nezabudli aj na diaľničný obchvat mesta Prešov. Ďakujem pekne.
Zmajkovičová, Renáta, podpredsedníčka NR SR (2014-03-21):
Pán poslanec Viskupič.
Mizík, Stanislav, poslanec NR SR (2018-10-22):
Vážený pán predsedajúci, vážené panie poslankyne, vážení páni poslanci, vážení prítomní, v súlade s § 73 zákona o rokovacom poriadku som bol určený predsedom Výboru Národnej rady pre vzdelávanie, vedu, mládež a šport za spravodajcu k návrhu uvedeného zákona, tlač 1142. Prekladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre vzdelávanie, vedu, mládež a šport a za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Prosím, pán predsedajúci, otvorte všeobecnú rozpravu.
Fedor, Martin, poslanec NR SR (2018-02-09):
Ďakujem. Ja som chcel len doplniť, že, alebo zvýrazniť, že pokladám za mimoriadne dôležitú, aby bola dohoda na politike v politickej reprezentácii v tom, že kam má Slovensko patriť, aby nebola žiadna pochybnosť, že potrebujeme síce mať kvalitnú, dobrú slovenskú armádu, ale musíme sa spoliehať aj na zabezpečenie našimi spojencami. Takže na tom, kde má Slovensko patriť. A potom nám z toho vyjde aj to, že aké zdroje máme vyčleniť a čo obstarávať, prípadne za akú cenu. Dôležité je, aby sme nenadhodnotili svoje sily a rozpočtové možnosti do budúcnosti. Myslím si tiež, že deľba práce so spojencami je nevyhnutnosťou. A pokúsme sa využiť šance a možnosti, ktoré nám doba prináša, a teda trendy vyzbrojovania, ktoré ja vidím predovšetkým v užšej spolupráci najmä v Európe. Bude to prínos nielen pre ministerstvo obrany, nielen pre slovenský zbrojársky priemysel, ale aj pre občanov tejto utešenej vlasti. Ďakujem pekne.
Hrnčiar, Andrej, podpredseda NR SR (2017-04-07):
Prerušujem rokovanie o tomto bode programu. Nasledujúcim bodom programu je prvé čítanie o návrhu poslankyne Lucie Ďuriš Nicholsonovej na vydanie zákona, ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov. Návrh zákona je uverejnený ako tlač 462, návrh na jeho pridelenie na prerokovanie výborom je v rozhodnutí č. 474. Dávam slovo pani podpredsedníčke Lucii Ďuriš Nicholsonovej, aby návrh zákona uviedla. (Rokovanie o návrhu poslankyne Národnej rady Slovenskej republiky Lucie Ďuriš Nicholsonovej na vydanie zákona, ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov , tlač 462.)
Laurenčík, Milan, podpredseda NR SR (2022-03-15):
Ďakujem, pán minister, prosím, zaujmite miesto pre navrhovateľov. Ja ešte dám slovo spra... spoločnej spravodajkyni z výboru pre sociálne veci pani poslankyni Jane Žitňanskej, aby informovala Národnú radu o výsledku rokovania výborov o tomto návrhu zákona, aby odôvodnila návrh ako aj stanovisko gestorského výboru. Nech sa páči, pani poslankyňa, máte slovo.
Mazurek, Milan, poslanec NR SR (2018-02-07):
Pani kolegyňa Gaborčáková, ono je vidno teraz ten priepastný rozdiel, keď vystupujete vy ako poslankyňa zo Starej Ľubovne a keď nás chcú poúčať poslanci, ktorí žijú ako pán predkladateľ Petrák v Hurbanovej Vsi, ktorá je 40 km od Bratislavy a ani po dvoch otázkach mi neodpovedal, ako často na ten východ chodí a aké reálne má skúsenosti, takže očividne sa tejto otázke vyhýba. Vy ste napríklad teraz popreli jeho slová o tom, že východ sa nevyľudňuje alebo nebude vyľudňovať, pretože na rozdiel od neho a ako to vidím aj ja, máte reálne skúsenosti a vidíte, že ten východ sa naozaj vyľudňuje a že naozaj tam prebieha niečo, čo je veľmi nebezpečné, pretože tam už neostáva v podstate nikto, len dôchodcovia a asociáli v osadách. A keď to takto chceme dobačovať, tak ja neviem, čo bude so Slovenskom o 20, 30 rokov vládnutia takejto sociálnej vlády. Áno, môžu sa nám vysmievať, viete, demagógovia ako pán Tomáš a hovoriť, že no tak si zariaďte, aby sa dostal Jaguar do Stropkova s dvetisíceurovými platmi. No v poriadku, keď ten Jaguar do toho Prešova, Stropkova nechce ísť, tak ste si tých pol miliardy eur, ktoré očividne majú, tie, ktoré očividne táto vláda má, mali odložiť a investovať ich do slovenských podnikateľov, do slovenských podnikov na východe Slovenska. A nieže zoberú peniaze slušných pracujúcich ľudí, ktorí doslova drú za 400, 500 eur, a za ich peniaze postavia fabriku niekde, kde nezamestnanosť takmer nie je a následne títo ľudia platia nielen zisky veľkých nadnárodných firiem, ale ešte aj zamestnanie cudzincov na svojom vlastnom území. Viete, takto sa ani kolónia nespráva ako to, čo robí s nami vláda SMER-u.
Blanár, Juraj, podpredseda NR SR (2023-05-25):
Zároveň chcem informovať, pán premiér, že ste odpovedali na totožnú otázku, ktorá bola položené od pani poslankyne, číslo 5, 6, 7, 8, 10, 11, 12, 13, 14. Ak máte záujem odpovedať ešte na otázku alebo doplnenie pani poslankyne, máte možnosť.
I. Mikloš, podpredseda vlády a minister financií SR: (2005-09-21):
Vážený pán podpredseda, vážené panie poslankyne, vážení páni poslanci, novelizáciu zákona si vyžadujú niektoré nové formy predaja, ako aj problémy aplikácie zákona a výkladu niektorých ustanovení zákona pri výkone dozoru zo strany Slovenskej obchodnej inšpekcie. Trhoviská a tržnice sú obyčajne zriadené natrvalo. Príležitostné trhy a ambulantný predaj sa uskutočňujú väčšinou na verejných priestranstvách prenajatých na tento účel obcou. V tomto zmysle sa dopĺňa definícia trhového miesta. Z aplikácie zákona je nevyhnutné vypustiť verejné priestranstvá dočasne alebo trvalo prenajaté podnikateľovi, o ktoré si rozšíri svoju prevádzkareň a poskytuje tam rovnaké služby a za rovnakých podmienok ako v prevádzkarni. Ide najčastejšie o letné terasy, záhrady pri prevádzkarniach verejného stravovania a podobne. Medzi povinné náležitosti trhového poriadku sa zaraďuje aj informácia o správcovi trhoviska. Na trhoviskách je zakázané predávať liehoviny, destiláty a spotrebiteľsky balené alkoholické nápoje. Ustanovuje sa výnimka z tohto zákazu na príležitostných trhoch. Ochrana spotrebiteľov predovšetkým z hľadiska bezpečnosti predávaných výrobkov na trhoviskách, ale aj iný záujem štátu vyžadujú, aby bol predaj určitých výrobkoch na trhoviskách zakázaný. Zákaz predaja sa rozširuje na chránené rastliny a invázne druhy rastlín, ktorými sú rastliny, ktoré nie sú u nás pôvodné, samovoľne sa šíria a vytláčajú pôvodné druhy rastlín. Ďakujem pekne za pozornosť.
Hort, Milan, podpredseda NR SR (2011-12-01):
Pán kolega, prepáčte, môžem sa spýtať na koľko ešte máte to vaše vystúpenie? Pretože potrebujem urobiť prestávku na zasadnutie poslaneckého grémia, ktorého som teda aj ja členom.
A. Belousovová, podpredsedníčka NR SR: (2007-12-05):
Nech sa páči, pán poslanec, máte slovo.
Kremský, Peter, poslanec NR SR (2023-02-07):
V každom prípade to súviselo so schválením štátneho rozpočtu, kde strana SaS si postavila ako jednu zo svojich podmienok to, že vlastne toto zdanenie sa obmedzí iba na rok 2022. Asi si nemusíme hovoriť o tom, že v tomto prípade tých spoločností nie je veľa, ktoré sa v takejto oblasti pohybujú. Ide teda hlavne o spoločnosť Slovnaft, ktorá využíva zľavu na dodávky ropy z Ruska a vďaka tomu, že túto zľavu v plnej miere neprenáša na ceny benzínu a nafty. Teda nedáva rovnakú zľavu svojim zákazníkom sa jej rafinérske marže a celkové zisky výrazne zvyšujú. Keďže táto situácia pokračuje čiastočne aj v roku 2023, aj keď rafinéria Slovnaftu už vlastne musí povinne primiešavať do svojej výroby aj ropu z iných zdrojov ako z Ruska. Keďže vlastne palivá vyrobené z ruskej ropy môže už dodávať len na trh Slovenska a Českej republiky, tak napriek tomu získava takúto konkurenčnú výhodu a takisto získava nadmerné zisky. Bolo preto úplne logické, že sme chceli takéto, takýto solidárny príspevok predĺžiť aj na rok 2023 a takisto súčasťou tohto návrhu zákona je to, že z tých 55 %, na ktorých sa takýto solidárny príspevok znížil, takisto týmto pozmeňujúcim návrhom strany SaS opäť zvýšime na pôvodných 70 %. Čiže to je zámerom tohto zákona, tejto novely. Jednoducho nestačí vlastne to obmedziť na rok 2022. Je spravodlivé, aby aj v tomto roku vlastne tieto spoločnosti platili takýto solidárny príspevok. Takže, samozrejme, dá sa diskutovať aj o ustanoveniach tohto zákona, tak ako sme o nich diskutovali v decembri, ale chcel by som vás požiadať o podporu takéhoto zákona v prvom čítaní. Ďakujem veľmi pekne.
Bugár, Béla, podpredseda NR SR (2019-09-11):
Prezentujme sa a hlasujme. (Hlasovanie.) Prítomných 134 poslancov, za 2, proti 70, zdržalo sa 62 poslancov. Ani tento bod sme neschválili.
Kočiš, Eduard, poslanec NR SR (2022-12-07):
Veľmi pekne ďakujem za slovo, pán predsedajúci. Pán kolega, ďakujem za vašu rozpravu, pretože ozaj aj ja patrím do tej skupiny občanov, ktorí vedia, čo je to pracovať v noci a ako fungujú trojzmenné prevádzky. Čiže nie je to naozaj jednoduché. Je to veľmi náročné. A práca v noci má svoje špecifiká a je naozaj pre ľudský organizmus aj zaťažujúca a je, nie je to jednoducho úplne prirodzené. Čiže to, že kolegovia zo SMER-u prišli s týmto návrhom zákona, ja naozaj len vítam. A všetkými desiatimi to za poslancov hnutia REPUBLIKA určite podporíme. A dá sa povedať, že to, že tento návrh zákona našiel konsenzus aj v rámci nejakých koaličných radov, ako ste povedali, tak áno, takto by to malo fungovať. To, čo je dobré, treba podporiť a netreba pozerať na to, kto ho predkladá alebo z akého dôvodu ho predkladá, ale najmä preto, že tento zákon môže pomôcť. To, že je tam určitý horizont polroka, čiže šiestich mesiacov, kedy sa aj ten podnikateľský sektor môže pripraviť na tieto zvýšené náklady, ale keďže o tom vedia, tak určite sa na to pripravia zodpovedne a dobre. A tento návrh zákona môže značne obmedziť alebo značne skrátiť trojzmennosť prevádzky, najmä v tých podnikoch alebo v tých zariadeniach, kde to nie je až príliš nutné. Samozrejme, sú na Slovensku prevádzky, kde trojzmenná prevádzka je nevyhnutná, ale dá sa to znížiť, kde naozaj by stačila úplne dvojzmenná prevádzka, čiže od tej šiestej do druhej, od ôsmej do desiatej, čiže tá nočná práca by sa úplne vypustila. Ale zase podotýkam, trojzmenná prevádzka sú odvetvia v rámci Slovenskej republiky, ktoré nie sú možné obmedzenia. Čiže tento návrh zákona bude mať veľmi významný a veľmi prínosný vplyv na prácu zamestnancov, ktorí tento svoj pracovný čas musia v tej trojzmennej prevádzke stráviť. Ďakujem pekne.
P. Paška, predseda NR SR: (2008-05-21):
(Prerušenie rokovania o 12.25 hodine.) (Pokračovanie rokovania o 14.06 hodine.)
Laššáková, Jana, podpredsedníčka NR SR (2013-10-15):
Pani poslankyňa Horváthová, nech sa páči.
Marosz, Ján, poslanec NR SR (2019-06-26):
Ďakujem za slovo. Dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedeným návrhom zákona. Návrhy spĺňajú z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady rozhodol, aby návrhy prerokoval ústavnoprávny výbor, ktorý je aj gestorským výborom, do 9. septembra 2019. Ako spravodajca určený navrhnutý gestorským výborom odporúčam, aby sa Národná rada po všeobecnej rozprave uzniesla na tom, že návrhy zákona prerokuje v druhom čítaní. Odporúčam zároveň návrhy zákonov prideliť ústavnoprávnemu výborom, ktorý bude aj gestorským výborom v zmysle uvedeného rozhodnutia predsedu Národnej rady. Pán podpredseda, prosím, otvorte všeobecnú rozpravu.
Kollár, Boris, predseda NR SR (2022-06-16):
Prosím, prezentujme sa a hlasujeme. (Hlasovanie.) Prítomných 136 poslancov, za 88, proti 33, zdržalo sa 14, nehlasoval 1. Uvedený návrh sme schválili.
Mikloš, Ivan, poslanec NR SR (2013-12-05):
Ďakujem pekne za všetky reakcie. Pani poslankyňa Hufková, o daňovej správe, ale aj o tom, ako fungovala predtým, ale aj ako funguje teraz od polovice roka 2012, sa kľudne môžeme pobaviť, ale vo faktickej otázke na to priestor nie je. Pánovi poslancovi Kamenickému chcem odpovedať. Pýtal sa, že ako, že či nie je rozpor teda v tom, keď hovorím, že škodí vláda hospodárskemu rastu a zároveň máme pomerne vysoký. No nie, pretože si myslím, že ak by neškodila vláda hospodárskemu rastu, mali by sme ho ešte vyšší. Budete to vidieť veľmi ľahko, sledujte Estónsko. Slovensko je s Estónskom najúspešnejšou krajinou z hľadiska konvergencie, z hľadiska ekonomického rastu od pádu komunizmu. Estónsko robí ale omnoho rozumnejšiu politiku. Obávam sa, že tu bude divergencia medzi Estónskom a Slovenskom aj z hľadiska ekonomického rastu, aj z hľadiska rastu životnej úrovne. Takže nie je tam rozpor, myslím si, že tam rozpor nie je. A to, že ste skonštatovali, že sme mali aj my jednorazové opatrenia, veď áno, veď to som aj povedal, mali sme. Ale saldo našich jednorazových opatrení v roku 2011 bolo mínusové, – 0,2, pretože nám započítali tú fintu za 600 či koľko miliónov eur za železnice a Cargo, za nemocnice a Cargo, ktorú ste vy urobili ešte v roku 2008/’9. Čiže áno, mali sme jednorazové, ale tie jednorazové sú odpočítané v konsolidačnom úsilí. Čiže to konsolidačné úsilie, ktoré som porovnával, tam už sú odpočítané jednorazové. A, pán poslanec Duchoň, hovoríte, že v pomere k HDP je to inak. No veď áno, ja som povedal, že oveľa korektnejšie je porovnávať to v pomere k verejným výdavkom. Ale dobre, ak chcete, môžeme to porovnávať k HDP. Áno, potom vám vyjde, že na tú bezpečnosť je to už porovnateľnejšie. Lenže vyjde vám ešte väčšia disproporcia pri vzdelaní, životnom prostredí a v ďalších oblastiach, tam, kde sme nízko. Pretože aj preto hovorím, že je korektnejšie porovnať to z celkových výdavkov a nič na tých záveroch, či to porovnávate z jedného alebo z druhého, že disproporcie sa dokonca ešte zväčšujú podľa vašich materiálov, to nič nemení.
Grendel, Gábor, podpredseda NR SR (2022-12-06):
Tri faktické poznámky na vystúpenie pána poslanca Kremského. Končím možnosť prihlásiť sa s ďalšími faktickými poznámkami. Ako prvý pán poslanec Suja.
J. Rusnák, poslanec: (2003-12-16):
Z. Martináková, podpredsedníčka NR SR: Pán poslanec Hort.
Kažimír, Peter, podpredseda vlády a minister financií SR (2012-12-11):
Pán poslanec Lojzo Přidal, ja som si myslel, že máš lepšiu češtinu, ale myslím si, že vždy budeme radšej mať šéfa Štátnych hmotných rezerv s Nobelovou cenou ako šéfa Štátnych hmotných rezerv, ktorého vyšetruje prokuratúra napríklad kvôli platinovým sitkám. Ďakujem. (Potlesk.)
Mihál, Jozef, poslanec NR SR (2014-11-09):
... budú mňa vyzývať, budú mňa vyzývať, aby som prestal, lebo som zrejme podľa vašich slov pod vplyvom nejakých látok. Vážení kolegovia, to slovo „vážení“ beriem späť, ja sa viem tešiť aj bez toho, že by som si musel vypiť. To mi verte. A ak tomu neveríte, ak je tu nejaký zdravotník, ktorý má ten nejaký prístroj, ktorým sa to ako rieši, kedykoľvek sa k nemu môžem postaviť. Ale je to vaša hanba, pretože myslieť si o mne, že len preto, lebo sa mi narodila dcéra, som tu pod vplyvom nejakého alkoholu, alebo niečoho, tak ste úplne, ale úplne trápni.